उमा : सत्तें सवें च में अपना खर्चा बी टोरा नी आं, जागतै दी फीस, ओदे दुद्धै दा बिल, ओदी वरदी, कपियां-कताबां, में गै अपनी तनखाही चा टोरदी रे’ई ऐं आं। तुसेंगी त्रै ब’रें तनखाह् देइऐ बी दिक्खी लेआ हा। कदें दुद्धै-आला सिरै पर खड़ोते दा, कदें जगतै दी बरदी हैनी ते कदें ओदी फीस नेईं बेल्ले-सिर पुज्जी। इन्दी घर ते खूह्-खाता ऐ। कदें इन्दी भैनू दा ब्याह् कदें भैनू दै मूनन। ते कदें उन्दे सौह‌रियें-घर कारज। बस ए ते पैहे उन्दे पर गै लांदे रेह्। ते जे कदें मेरे प्योकियें दा कोई आई जा उसगी कोई बौह्‌ने आस्तै बी नेहा पुछदा, खलाना पलाना ते दरकनार रे’आ।